Alfonso de Portago je debitiral v sezoni 1956, ko je nastopil na zadnjih štirih dirkah sezone in na Veliki nagradi Velike Britanije je dosegel drugo mesto, svoj najboljši rezultat kariere. V naslednji sezoni 1957 je na prvi dirki sezone za Veliko nagrado Argentine dosegel peto mesto, nato pa se je na dirki Mille Miglia smrtno ponesrečil v nesreči, ki jo je povzročila počena pnevmatika ter v kateri je umrl tudi Alfonsov sotekmovalec Edmund Nelson in deset gledalcev ob cesti.